Občina Žetale, Žetale 4, 2287 Žetale, na podlagi:

* Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23, 88/24, 79/25 in 95/25) in
* Odloka o proračunu Občine Žetale za leto 2026 (Uradno glasilo slovenskih občin, št. 74/2025)

objavlja

**JAVNI RAZPIS**

**za sofinanciranje malih komunalnih čistilnih naprav in rastlinskih čistilnih naprav na območju Občine Žetale**

Sredstva za sofinanciranje izgradnje malih komunalnih čistilnih naprav in rastlinskih čistilnih naprav v občini so zagotovljena v proračunu Občine Žetale za leto 2026, na proračunski postavki 1502013 - Gradnje kanalizacije v Občini Žetale – sofinanciranje MČN, v skupni višini 10.000,00 EUR.

Sredstva se dodeljujejo upravičencem v obliki subvencij. Upravičenci dodelitve proračunskih sredstev po tem javnem razpisu so fizične osebe, lastniki stanovanjskih objektov, s stalnim prebivališčem na območju občine Žetale. V primeru izgradnje skupne male čistilne naprave ali skupne rastlinske čistilne naprave za več stanovanjskih objektov, je upravičenec dodelitve proračunskih sredstev lastnik zemljišča, na katerem je čistilna naprava zgrajena. Investitorji pa medsebojna razmerja uredijo s posebno pogodbo.

Sredstva se podeljujejo do njihove porabe veljavnega proračuna.

Upravičeni stroški po tem javnem razpisu so:

* stroški nakupa in vgradnje male komunalne čistilne naprave velikosti do 50 PE z vključenimi stroški montaže male komunalne čistilne naprave in njenega prvega zagona z nastavitvijo parametrov,
* stroški izgradnje rastlinske čistilne naprave do velikosti 50 PE.

DDV je upravičen strošek.

Pogoji in omejitve po tem javnem razpisu:

* da stanovanjska stavba leži v občini izven območij aglomeracij kjer je že zgrajena javna kanalizacija ali predvidena izgradnja javne kanalizacije;
* da je za stanovanjsko stavbo zgrajeno po letu 1967 izdano veljavno gradbeno dovoljenje, za stanovanjsko stavbo zgrajeno pred letom 1967 pa odločba na podlagi 150. člena Gradbenega zakona (Uradni list RS, št. 199/21, 105/22 - ZZNŠPP, 78/23 - ZUNPEOVE, 95/23 - ZIUOPZP, 121/23 - skl. US, 131/23 – ZORZFS in 133/23);
* da ima mala komunalna čistilna naprava certifikat v skladu z enim od standardov: SIST EN 12566-1, SIST EN 12566-2, SIST EN 12566-3, SIST EN 12566-4 ali SIST EN 12566-5 oziroma listino o skladnosti izdelka z zahtevami glede doseganja mejnih vrednosti parametrov odpadnih vod, kot jih predpisuje Uredba o odvajanju in čiščenju komunalne odpadne vode (Uradni list RS, št. 98/15, 76/17, 81/19, 49/20 - ZIUZEOP, 194/21 in 44/22 - ZVO-2);
* ocena obratovanja male komunalne čistilne naprave oziroma rastlinske čistilne naprave mora biti pozitivna v skladu z Uredbo o odvajanju in čiščenju komunalne odpadne vode. Poročilo o pregledu izvedenih prvih meritev upravičenec posreduje občini najkasneje do izteka prvega naslednjega koledarskega leta. Poročila o pregledu izvedenih prvih meritev ni potrebno predložiti v slučaju, če upravljavec male komunalne čistilne naprave v roku za izvedbo pregleda predloži izvajalcu javne službe rezultate meritev emisije snovi na iztoku iz te male komunalne čistilne naprave (analizne izvide), ki jih je izvedla oseba, vpisana v evidenco izvajalcev obratovalnega monitoringa, za tiste parametre onesnaženosti, za katere so za to malo komunalno čistilno napravo predpisane mejne vrednosti;
* da je do lokacije postavitve male komunalne čistilne naprave oziroma rastlinske čistilne naprave omogočen dostop za vozila in opremo za neovirano praznjenje;
* da upravičenci razpolagajo z zemljiščem na katerem je zgrajena mala komunalna čistilna naprava oziroma zgrajena rastlinska čistilna naprava. Če upravičenec v zemljiški knjigi nima vpisane lastninske ali druge stvarne pravice na nepremičnini, na katerem bo stala mala komunalna čistilna naprava oziroma rastlinska čistilna naprava, mora predložiti notarsko overjeno pogodbo o pridobitvi te pravice, ki je predlagana za vpis v zemljiško knjigo (priložiti samo v primeru, če lastništvo ali druga stvarna pravica ni vpisano v zemljiški knjigi);
* da je čistilna naprava vgrajena in v funkciji obratovanja;
* upravičenci, ki so za več objektov postavili skupno čistilno napravo, morajo k vlogi priložiti:

1. podpisan dogovor vseh uporabnikov male komunalne čistilne naprave oziroma rastlinske čistilne naprave o medsebojnih razmerjih, ki ni časovno omejen,
2. pogodbo o upravljanju male komunalne čistilne naprave oziroma rastlinske čistilne naprave,
3. dokazilo o pravici gradnje male komunalne čistilne naprave oziroma rastlinske čistilne naprave.

* upravičenci lahko kandidirajo za proračunska sredstva za en objekt le enkrat. V kolikor je upravičenec že prejel javna sredstva za isti namen, do sredstev po tem razpisu ni upravičen.

Upravičenci lahko vložijo vlogo za sofinanciranje najkasneje v treh letih od nakupa in vgradnje male komunalne čistilne naprave oziroma rastlinske čistilne naprave.

Maksimalna višina upravičenih stroškov subvencioniranja za posamezno malo komunalno čistilno napravo pri zamenjavi obstoječe greznice z malo komunalno čistilno napravo ali pri novogradnji oziroma za izgradnjo rastlinske čistilne naprave znaša do 50 % upravičenih stroškov, vendar ne več kot 1.600 EUR. Subvencionira se postavitev ene male komunalne čistilne naprave na en objekt, kot tudi postavitev ene skupne komunalne čistilne naprave za več objektov.

Vloge za sofinanciranje malih komunalnih čistilnih naprav in rastlinskih čistilnih naprav je možno oddati najkasneje do 31. 10. 2026.

Vloga za sofinanciranje malih komunalnih in rastlinskih čistilnih naprav je popolna, če vsebuje naslednje izpolnjene obrazce in priloge:

1. izpolnjen in podpisan obrazec »Vloga za sofinanciranje gradnje male komunalne čistilne naprave oz. rastlinske čistilne naprave za leto 2026« s prilogami,
2. izpolnjena in podpisana izjava lastnika/kov nepremičnine oz. upravičenca druge stvarne pravice o izvedenih delih na objektu– ČN,
3. priložena kopija računa/nov za nakup, vgradnjo in montažo male komunalne ali rastlinske čistilne

naprave,

1. priložena dokazila o plačanem/nih računu/nih,
2. priložena fotografija in prikaz lokacije vgradnje male komunalne ali rastlinske čistilne naprave, na uradnem izrisu parcele, ki ga vodi Geodetska uprava RS, s prikazom dostopa do ČN,
3. veljavno gradbeno dovoljenje za stanovanjski objekt oz. odločbo za objekte zgrajene pred letom 1967,
4. priložen certifikat oz. listina o skladnosti izdelka z zahtevami glede mejnih vrednosti parametrov odpadnih vod v skladu z Uredbo o odvajanju in čiščenju komunalne odpadne vode,
5. priloženo potrdilo izvajalca javne službe (Komunalno podjetje Ptuj d.d.), da je izvajalec javne službe obveščen o začetku obratovanja male komunalne oz. rastlinske čistilne naprave.

Vlogo je potrebno oddati v zaprti ovojnici. Na prednjo stran ovojnice se nalepi **izpolnjen obrazec** »VZOREC OVOJNICE«. Vloga se pošlje na naslov: Občina Žetale, Žetale 4, 2287 Žetale. V primeru osebne oddaje vloge, se vloga odda na naslovu Žetale 4, 2287 Žetale.

Vloga je pravočasna, če na naslov Občine Žetale prispe do določenega datuma oziroma je do tega datuma **kot priporočena pošiljka** oddana na pošti oziroma pri pooblaščenem izvajalcu poštnih storitev.

Občina Žetale bo vsako prejeto vlogo evidentira v seznamu prejetih vlog po vrstnem redu prejema, v katerem mu dodeli zaporedno številko prejema. To številko zapiše na ovojnico vloge. Vloge, ki jih prejme po pošti, razporedi po času oddaje na pošto in nato vpiše v seznam prejetih vlog ter jim dodeli številko prejema.

V primeru, da je bila vloga oddana v ovojnici, ki ni opremljena z obrazcem »VZOREC OVOJNICE« ali da je bila vloga oddana po roku, se neodprta vrne prijavitelju, s pisnim obvestilom, da je nepravilno označena ali je prišla prepozno. Na obvestilo o nepravilno označeni ovojnici ali prepozno oddani vlogi ni pritožbe.

Obravnava vlog

Vloge bo obravnavala strokovna komisija, ki jo imenuje župan. Strokovna komisija pravočasnost vlog in pravilno opremljenost ovojnic ugotavlja pred odpiranjem vlog.

Odpiranje vlog ne bo javno. V postopku odpiranja vlog se odpirajo le pravočasne vloge, oddane v pravilno opremljenih ovojnicah, in sicer po zaporednih številkah prejema od najnižje do najvišje. Strokovna komisija bo vloge obravnavala enkrat mesečno in sicer predvidoma prvi ponedeljek v mesecu. Če vloga ne bo popolna bo vlagatelj pozvan, da v roku 15 dni od prejema poziva za dopolnitev vloge le-to dopolni. Nepopolne vloge, ki jih vlagatelj ne bo dopolnil v določenem roku, bodo kot nepopolne zavržene.

Prejete vloge se bodo obravnavale po časovnem zaporedju prispetja vloge.

O izidu javnega razpisa bodo prijavitelji pisno obveščeni z odločbo v roku 15 dni od dne, ko bo komisija preverila predlog prejemnikov sredstev. Po dokončnosti odločbe bo z vsakim upravičencem sklenjena pogodba o dodelitvi sredstev in ostalih medsebojnih obveznostih in pravicah. Nakazilo sredstev se izvrši na transakcijski račun upravičenca 30. dan od podpisa pogodbe.

Člani komisije se zavežejo, da bodo podatke v vlogah varovali kot zaupne in da bodo podatki uporabljeni samo za oceno vlog.

Nadzor in sankcije

Kontrolo nad namensko porabo proračunskih sredstev, skladno z javnim razpisom, izvaja komisija imenovana za vodenje postopka dodelitve proračunskih sredstev.

Upravičenec je dolžan vrniti nenamensko porabljena sredstva skupaj z zakonitimi zamudnimi obrestmi, ki se obračunavajo od dneva izplačila upravičencu, do dneva vračila sredstev v primerih, ko se ugotovi:

* da je upravičenec za katerikoli namen pridobitve sredstev navajal neresnične podatke,
* v primeru, da ne dostavi poročila o pregledu izvedenih prvih meritev obratovanja male komunalne čistilne naprave ali rastlinske čistilne naprave manjše od 50 PE, najkasneje do izteka prvega naslednjega koledarskega leta.

Dodatne informacije:

Telefonska številka: 02/795 32 80

Elektronski naslov: [info.zetale@zetale.si](mailto:info.zetale@zetale.si)

Razpisna dokumentacija je dostopna na spletni strani Občine Žetale [www.zetale.si](http://www.zetale.si) – rubrika razpisi in natečaji.

Številka: 435-1/2026-2

Datum: 17. 2. 2026

OBČINA ŽETALE,

župan Matjaž KOPŠE

VLOGA

**za sofinanciranje gradnje male komunalne čistilne naprave oz. rastlinske čistilne naprave**

**za leto 2026**

1. OSEBNI PODATKI UPRAVIČENCA OZ. VLAGATELJA

|  |
| --- |
| Ime in priimek vlagatelja: |
| Naslov st. prebivališča: |
| Rojen/a: |
| EMŠO: |
| Davčna številka: |
| Telefonska številka: |
| Številka TRR: |
| Odprt pri banki: |

1. PODATKI O OBJEKTU/ih

|  |
| --- |
| Naslov: |
| Parcelna številka: |
| Katastrska občina: |

1. ŠTEVILO OSEB PRIJAVLJENIH NA NASLOVU: \_\_\_\_\_\_\_\_\_\_\_
2. ZNESEK CELOTNE INVESTICIJE Z DDV ZNAŠA: EUR
3. ZAPROŠENI ZNESEK SOFINANCIRANJA ZNAŠA: EUR
4. OBVEZNE PRILOGE
   1. Izjava lastnika/ov nepremičnine oz. upravičenca druge stvarne pravice.
   2. Računi nakupa in montaže male komunalne čistilne naprave ali rastlinske čistilne naprave.
   3. Potrdilo o plačanih računih.
   4. Fotografija zgrajene ČN, in prikaz lokacije vgradnje male komunalne ali rastlinske čistilne naprave, na uradnem izrisu parcele, ki ga vodi GURS, s prikazom dostopa do ČN.
   5. Veljavno gradbeno dovoljenja za stanovanjsko stavbo oz. odločbo za stanovanjsko stavbo zgrajeno pred letom 1967, ki se izda na podlagi 150. člena Gradbenega zakona (Uradni list RS, št. 199/21 in 105/22 – ZZNŠPP).
   6. Certifikat oz. listina o skladnosti MKČN z zahtevami glede mejnih vrednosti parametrov odpadnih vod.
   7. Potrdilo izvajalca javne službe, da je obveščen o začetku obratovanja MKČN oz. RČN.
   8. Upravičenci, ki so za več objektov postavili skupno čistilno napravo, morajo k vlogi priložiti še:

* podpisan dogovor vseh uporabnikov male komunalne čistilne naprave oziroma rastlinske čistilne naprave o medsebojnih razmerjih, ki ni časovno omejen,
* pogodbo o upravljanju male komunalne čistilne naprave oziroma rastlinske čistilne naprave,
* dokazilo o pravici gradnje male komunalne čistilne naprave oziroma rastlinske čistilne naprave.

I Z J A V A:

**Izjavljam, da za gradnjo predmetne male komunalne čistilne naprave oz. rastlinske čistilne naprave, nisem prejel sredstev iz katerega koli drugega javnega vira (sredstva RS ali EU).**

Datum: Podpis:

IZJAVA LASTNIKA/OV NEPREMIČNINE OZ. UPRAVIČENCA DRUGE STVARNE PRAVICE\*

|  |
| --- |
| 1. Ime in priimek: |
| Naslov: |
| Datum in kraj rojstva: |

|  |
| --- |
| 2. Ime in priimek: |
| Naslov: |
| Datum in kraj rojstva: |

|  |
| --- |
| 3. Ime in priimek: |
| Naslov: |
| Datum in kraj rojstva: |
| Telefonska številka: |
| 4. Čistilna naprava je zgrajena na naslednji nepremičnini: |
| Parcelna številka: |
| Katastrska občina: |

Vlogo vlagam kot (ustrezno obkrožite):

1. lastnik nepremičnine
2. upravičenec druge stvarne pravice

Skladno z določili javnega razpisa Občine Žetale za sofinanciranje malih komunalnih čistilnih naprav in rastlinskih čistilnih naprav, potrjujemo, da so bila na zgoraj navedeni nepremičnini oz. objektu, izvedena vsa dela in da so navedeni podatki resnični in ustrezajo namenu javnega razpisa.

Datum: Podpis lastnikov nepremičnine 1.

oz. upravičenca druge stvarne pravice:

2.

3.

\* Če upravičenec v zemljiški knjigi nima vpisane lastninske ali druge stvarne pravice na nepremičnini, na katerem bo stala mala komunalna čistilna naprava oziroma rastlinska čistilna naprava, mora predložiti notarsko overjeno pogodbo o pridobitvi te pravice, ki je predlagana za vpis v zemljiško knjigo (priložiti samo v primeru, če lastništvo ali druga stvarna pravica ni vpisano v zemljiški knjigi).

RAČUNI O NAKUPU MALE KOMUNALNE ČISTILNE NAPRAVE ALI RASTLINSKE ČISTILNE NAPRAVE TER MONTAŽA

Navodilo:

Za to stranjo priložite kopije računa/ov.

POTRDILO O PLAČILU RAČUNOV MALE KOMUNALNE ČISTILNE NAPRAVE IN MONTAŽE

Navodilo:

Za to stranjo priložite kopijo dokazil o plačilu.

SKICA OZ. SLIKA IZVEDENE MALE KOMUNALNE ČISTILNE NAPRAVE ALI RASTLINSKE ČISTILNE NAPRAVE

Navodilo:

Za tem listom priložite fotografijo/je izvedene male komunalne čistilne ali rastlinske čistilne naprave in prikaz lokacije vgradnje male komunalne ali rastlinske čistilne naprave, na uradnem izrisu parcele, ki ga vodi GURS, s prikazom dostopa do ČN.

VELJAVNO GRADBENO DOVOLJENJE ZA STANOVANJSKI OBJEKT OZ. ODLOČBO ZA OBJEKTE ZGRAJENE PRED LETOM 1967

Navodilo:

Za to stranjo priložite kopijo gradbenega dovoljenja za stanovanjsko stavbo oz. kopijo odločbe za stanovanjsko stavbo zgrajeno pred letom 1967, ki se izda na podlagi 150. člena Gradbenega zakona (Uradni list RS, št. 199/21, 105/22 - ZZNŠPP, 78/23 - ZUNPEOVE, 95/23 - ZIUOPZP, 121/23 - skl. US, 131/23 – ZORZFS in 133/23).

CERTIFIKAT OZ. LISTINA O SKLADNOSTI IZDELKA Z ZAHTEVAMI GLEDE MEJNIH VREDNOSTI PARAMETROV ODPADNIH VOD

Navodilo:

Za to stranjo priložite ustrezno dokazilo o skladnosti male komunalne čistilne naprave.

POTRDILO IZVAJALCA JAVNE SLUŽBE, DA JE OBVEŠČEN O ZAČETKU OBRATOVANJA MALE KOMUNALNE OZ. RASTLINSKE ČISTILNE NAPRAVE.

Navodilo:

Za to stranjo priložite potrdilo Komunalnega podjetja Ptuj d.d., da je obveščeno o začetku obratovanja male komunalne oz. rastlinske čistilne naprave.

VZOREC POGODBE

Občina Žetale, Žetale 4, 2287 Žetale, matična številka: 1357999000, identifikacijska številka za DDV: 91024129, ki jo zastopa župan Matjaž KOPŠE (v nadaljevanju občina)

in

Prosilec za sofinanciranje , EMŠO: , davčna številka (v nadaljevanju upravičenec)

skleneta naslednjo

POGODBO

**O SOFINANCIRANJU NAKUPA IN MONTAŽE MALE KOMUNALNE ČISTILNE**

**NAPRAVE ALI RASTLINSKE ČISTILNE NAPRAVE**

* 1. člen

Pogodbeni stranki uvodoma ugotavljata:

* da je Občina Žetale objavila Javni razpis za sofinanciranje malih komunalnih čistilnih naprav in rastlinskih čistilnih naprav na območju občine Žetale za nakup in montažo malih komunalnih čistilnih naprav in rastlinskih čistilnih naprav za leto 2026,
* da je upravičenec pravočasno oddal vlogo za sofinanciranje nakupa in vgradnje male komunalne čistilne naprave oz. rastlinske čistilne naprave,
* da je bila upravičencu, na podlagi popolne vloge, izdana odločba o dodelitvi sredstev št. z dne , ki je postala dokončna dne .
  1. člen

Upravičenec je vgradil malo komunalno čistilno napravo oz. zgradil rastlinsko čistilno napravo na naslednji

lokaciji: parcela številka , k.o. .

* 1. člen

Upravičenec se zavezuje, da:

* bo zagotovil, da bo mala komunalna čistilna naprava delovala v skladu s predpisi Uredbe o odvajanju in čiščenju komunalne odpadne vode (Uradni list RS, št. [98/15,](http://www.uradni-list.si/1/objava.jsp?sop=2015-01-3842) [76/17](http://www.uradni-list.si/1/objava.jsp?sop=2017-01-3715), [81/19](http://www.uradni-list.si/1/objava.jsp?sop=2019-01-3723), [194/21](http://www.uradni-list.si/1/objava.jsp?sop=2021-01-3885) in in 44/22 – ZVO-2) ter upošteval strokovna navodila izvajalca javne službe odvajanja in čiščenja odpadnih voda v občini Žetale, Komunalnega podjetja Ptuj d.d., Puhova ulica 10, 2250 Ptuj,
* bo originalno dokumentacijo priloženo k vlogi – prijavi na javni razpis in to pogodbo, hranil še najmanj 5 let po izplačilu sredstev,
* bo omogočil občini vpogled v originalno dokumentacijo določeno z javnim razpisom,
* se strinja, da se podatki o odobrenih in izplačanih denarnih sredstvih, ki so javnega značaja, lahko javno objavijo. Pri tem se lahko objavijo osnovni podatki o višini odobrenih sredstev in upravičencu v skladu z zakonom, ki ureja dostop do informacij javnega značaja in zakonom, ki ureja varstvo osebnih podatkov.
  1. člen

Občina se zaveže, da bo upravičencu nakazala zaprošena sredstva v višini do 50 % upravičenih stroškov za nakup in vgradnjo male komunalne čistilne naprave oz. največ v višini 1.600,00 EUR v roku največ 30 dni od podpisa pogodbe na transakcijski račun upravičenca št.\_, odprtega pri\_.

* 1. člen

Upravičenec se zavezuje, da bo z odločbo odobrena in nakazana sredstva na podlagi te pogodbe vrnil skupaj z zakonitimi zamudnimi obrestmi, obračunanimi v zahtevku za vračilo sredstev, v roku 30 dni od prejema zahtevka, če jih je pridobil na podlagi neresničnih navedb in podatkov v vlogi ali na podlagi neverodostojne dokumentacije ter če je za iste upravičene stroške in za isti namen že prejel sredstva iz katerekoli drugega javnega vira (sredstva RS ali EU).

* 1. člen

Upravičenec se zavezuje, da bo z odločbo odobrena in nakazana sredstva na podlagi te pogodbe vrnil skupaj z zakonitimi zamudnimi obrestmi, obračunanimi v zahtevku za vračilo sredstev, v roku 30 dni od prejema zahtevka, v primeru, da ne dostavi poročila o pregledu izvedenih prvih meritev obratovanja male komunalne čistilne naprave, manjše od 50 PE in če ocena obratovanja male komunalne čistilne naprave oziroma rastlinske čistilne naprave, ki jo upravičenec kot dokazilo posreduje občini, ne bo pozitivna v skladu z Uredbo o odvajanju in čiščenju komunalne odpadne vode.

* 1. člen

Občina imenuje za skrbnika pogodbe Majo Kramer, direktorico občinske uprave, ki je pooblaščena, da jo zastopa glede vseh vprašanj, ki so predmet te pogodbe.

* 1. člen

Pogodbeni stranki bosta morebitne spore iz te pogodbe reševali sporazumno, v nasprotnem primeru pa je za reševanje sporov pristojno sodišče na Ptuju.

* 1. člen

Pogodba je sklenjena, ko jo podpišeta obe pogodbeni stranki in velja od dne podpisa pogodbe.

* 1. člen

Pogodba je sestavljena v treh izvodih od katerih prejme občina dva izvoda, upravičenec pa en izvod.

|  |  |
| --- | --- |
| Številka:  Datum: | Datum: |
| Občina Žetale | Upravičenec |
| župan Matjaž KOPŠE |  |
|  |  |
|  |  |

VZOREC OVOJNICE - PRILOGA

Navodilo:

Izpolnjeno stran lahko izpišete in nalepite na ovojnico.

|  |  |  |
| --- | --- | --- |
| **Prijavitelj:**  Ime in Priimek:  Naslov st. bivališča:  e-naslov: | *Izpolni sprejemna pisarna:*  Datum prejema: Ura:  Zaporedna št. vloge: |  |
| *Prijavitelj ustrezno označi z* ☒*:*   * VLOGA * DOPOLNITEV VLOGE   **»NE ODPIRAJ – JAVNI RAZPIS – SOFINANCIRANJE MKČN ALI RČN«** |  | **OBČINA Žetale**  **Žetale 4**  **2287 Žetale** |